NaiveNeuron/SloPal huggingface dataset:
P. Hrušovský, podpredseda NR SR: (2002-05-29):
(Hlasovanie.) 114 prítomných, 105 za, 6 sa zdržalo, 3 nehlasovali. Návrh sme schválili. Pristúpime k tretiemu čítaniu o návrhu zákona, ktorý prerokúvame ako tlač 1590. Pýtam sa pánov poslancov, či sa chce pri treťom čítaní o tomto vládnom návrhu zákona prihlásiť do rozpravy niekto ústne, keďže som nedostal žiadne písomné prihlášky. Nikto. Vyhlasujem rozpravu za skončenú. Pristúpime k hlasovaniu o návrhu zákona ako celku s odporúčaním gestorského výboru návrh zákona so zmenami a doplnkami, pán spoločný spravodajca, schváliť. M. Mesiarik, poslanec: Pán podpredseda, dajte hlasovať o návrhu zákona ako o celku s odporúčaním gestorského výboru návrh zákona schváliť.
Suja, Miroslav, poslanec NR SR (2020-10-13):
Ďakujem za slovo, pán predsedajúci. Pán poslanec Fico apoliticky a vecne poukázal na chybný zákon alebo na chyby v tomto zákone a mrzí ma, že odpoveď koalície len sú výčitky a poukazovanie na minulosť, ktorá možno bola chybná alebo aj bola v niektorých veciach, a nezazneli žiadne odborné argumenty od koaličných poslancov. Čakal som od poslanca Baránika, že vecne zareaguje, pán poslanec, na tvoje vystúpenie alebo na vaše vystúpenie (reakcia z pléna), ale žiadne, žiadne vecné argumenty na vystúpenie (zaznievanie gongu) pána poslanca Fica nezazneli. Len tie chyby z minulosti. Ale teraz je tu tento zákon, tak nevracajme sa k chybám z minulosti, ale vecne riešme veci, ktoré sú tu, kolegovia. Bolo spomenuté, že sa môžu podať kvalifikované žaloby. Áno, ak si všimnete internet, reštaurácie sa spájajú, fitnescentrá sa spájajú za účelom podania kvalifikovaných žalôb. A ja sa pýtam, kto bude potom znášať zodpovednosť za toto. Vaša výhovorka bude zasa lebo Fico alebo smeráci predtým? Skúsme sa už prestať vyhovárať a začnime robiť to, čo je teraz. Ja neobhajujem, čo bolo predtým. Všetci vieme, že boli zlé veci a dobré veci. Ale riešme situáciu teraz vecne. Ale koaliční poslanci sa nevyjadrili ani jeden vecne. Všetci ste len útočili, čo bolo. Skúsme sa k tomuto zákonu vyjadriť. Skúsme. A keď už sa nevie Baránik vyjadriť, tak asi je niekde chyba v tom zákone, ako váš odborník na právo.
Laurenčík, Milan, podpredseda NR SR (2020-11-03):
Áno, je to vaše výsostné právo určiť termín hlasovania, takže rešpektujeme a prerušujem rokovanie o tomto bode programu. Vážené panie poslankyne, vážení páni poslanci, teraz by sme mali pristúpiť k prvému čítaniu o návrhu skupiny poslancov na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Návrh zákona má parlamentnú tlač 294. Návrh na jeho pridelenie na prerokovanie výborom je v rozhodnutí č. 290. Dávam slovo poslancovi Rastislavovi Jílekovi, aby návrh zákona uviedol. Pán poslanec, rečnícky pult je váš. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 294.)
Šuca, Peter, poslanec NR SR (2012-05-11):
Ďakujem pekne za slovo, pani predsedajúca. Vážený pán poslanec Galko, priznám sa, bol som v túžobnom očakávaní vášho diskusného príspevku, pretože už niekoľko dní ste sa vyhrážali v rokovacej miestnosti, že vystúpite k programovému vyhláseniu vlády. Som z vás trocha prekvapený, lebo sa z vás stáva polyhistor, ktorý má veľký široký, má veľmi široký odborný záber a vo faktických poznámkach sa vyjadrujete ku každému, ku všetkému, je to vaše sväté právo, pochopiteľne, zväčša k predstaviteľom strany SMER – sociálna demokracia, ku ktorým ste mrzko invektívny, veľakrát až za hranicou únosnosti. Z vašich príspevkov je cítiť aroganciu, zlobu a čo je najpodstatnejšie, nie schopnosť hľadať dialóg, nie schopnosť viesť dialóg. Výsledkom toho je neschopnosť ponúknuť konštruktívne riešenia problematiky. Tam, kde je kritika, žiadajú sa aj východiská, ale toho asi nie ste schopný. Výsledkom toho je demagogický, niekedy až hysterický krik, že je všetko zlé a podobne. No vzbudzujete dojem síce milého, ale smutného chlapca, ktorému zobrali nebezpečnú hračku a veľmi, veľmi za ňou smúti. Úprimne obdivujem vašu schopnosť otriasť sa, zabudnúť na to, akú spúšť ste zanechali na ministerstve obrany, aké zhorenisko zostalo po vás vo vojenských spravodajských službách, a hlavne, ako ste sa sám pasovali na vojvodu slušnosti, spravodlivosti a morálky. Dávam do pozornosti vaše minulé faktické poznámky počas rokovania Národnej rady. Dostali ste vojenské tajné služby cez vaše nehorázne, neprofesionálne, nekompetentné rozhodnutia do doby kamenej. Pošliapali ste niekoľkoročnú prácu profesionálov, ktorí ju vykonávali zodpovedne, čestne v súlade s platnými právnymi normami. Keď sa našiel odvážny človek, ktorý sa postavil k arogancii hlúpej sily, tak skončil uprataný na smiešnom mieste, to je ten lepší prípad, keď nie ten horší prípad, odišiel z armády sám alebo inak. (Potlesk.)
Šeliga, Juraj, podpredseda NR SR (2021-02-24):
Ďakujem pekne. Krátko chce reagovať pani ministerka spravodlivosti. Áno, ale poprosím vás tým, že už je 19.06, naozaj krátko a potom preruším rokovanie a budeme pokračovať zajtra o desiatej hodine.
B. Bugár, podpredseda NR SR: (2003-11-05):
V rozprave vystúpi pani poslankyňa Laššáková.
Kollár, Boris, predseda NR SR (2021-06-22):
Ďalšou... s ďalším procedurálnym návrhom vystúpi pán poslanec Čekovský. Nech sa páči, máte slovo.
P. Paška, predseda NR SR: (2006-10-19):
Pán poslanec Galbavý, doplňujúca otázka? Máte dve minúty. Nech sa páči.
Kollár, Boris, predseda NR SR (2021-05-06):
Prosím, prezentujme sa a hlasujeme. (Hlasovanie.) Prítomných 124 poslancov, za 12, proti 59, zdržalo sa 52, nehlasoval 1. Uvedený návrh sme neschválili. Nasleduje hlasovanie v prvom čítaní o návrhu poslancov Kotlebu, Beluského, Schlosára a Medveckého na vydanie zákona, ktorým sa mení a dopĺňa zákon č. 572/2002 Z. z. o dobrovoľných dražbách (tlač 492), bod 46 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Borisovi Suskovi, aby hlasovanie uviedol. [Hlasovanie o návrhu poslancov Národnej rady Slovenskej republiky Mariana Kotlebu, Martina Beluského, Rastislava Schlosára a Andreja Medveckého na vydanie zákona, ktorým sa mení a dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 492.]
Jurinová, Erika, podpredsedníčka NR SR (2015-06-18):
Ďakujem pekne, pán minister. Ďalšiu otázku opäť napísal pán poslanec Jozef Bobík a je smerovaná na ministra spravodlivosti Slovenskej republiky Tomáša Boreca: „Pán minister, v marci 2013 bola prijatá vládna novela zákona o verejnom obstarávaní, pričom podľa novelizovaného § 26 sa nesmie verejného obstarávania zúčastňovať ten uchádzač, ktorý nevyplatil svojich subdodávateľov z verejných zákaziek. Ako je možné, že firmy ako VÁHOSTAV alebo Doprastav vyhrávali za posledné dva roky viaceré verejné obstarávania štátnych zákaziek? Je možné, že počas tej doby beztrestne porušovali zákon a štátne inštitúcie toto porušovanie tolerovali?“ Nech sa páči, pán minister.
Grendel, Gábor, podpredseda NR SR (2020-07-07):
Dámy a páni, dávam slovo poverenej zástupkyni, aby oznámila výsledky tajného hlasovania.
Kvorka, Ján, poslanec NR SR (2018-02-01):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte hlasovať o pozmeňujúcom návrhu pani poslankyne Zemanovej, o všetkých bodoch spoločne.
Halgašová, Jarmila, poslankyňa NR SR (2021-03-31):
Ďakujem pekne. Ja by som chcela rovnako zdôrazniť, že vlastne tu nejde o kúskovanie zákona. Tu ide o záväzok, ktorý si plníme v rámci programového vyhlásenia vlády, a celá tá novela bola pripravená v úzkej spolupráci s vedením ministerstva pôdohospodárstva, pretože ešte v roku 2018 hnutie OĽANO a strana SaS dávali podanie na Ústavný súd práve k ustanoveniam § 12 ods. 4 a 13 ods. 3. Čiže je to pripravené v spolupráci a bude to súčasťou veľkej novely zákona. Ten vzťah vlastníci verzus užívatelia nebude nikdy vyvážený, pokiaľ nebudú vykonané pozemkové úpravy. Pozemkové úpravy je najväčší dlh každej jednej ponovembrovej vlády. Všetci dobre vieme, že viac ako 90 % poľnohospodárskej pôdy sa užíva v nájme a pokiaľ toto nebude usporiadané, tieto vlastnícke vzťahy, tak vždy budeme ťahať za kratší koniec. Ďalšia vec je, dôsledkom toho je, že cena nájmu a cena vôbec poľnohospodárskej pôdy je najnižšia v rámci celej Európskej únie. Čiže to, že prídu Holanďania a preplatia cenu nájmu, to nie je najmenší problém, pretože u nás sú mimoriadne a extrémne nízke ceny za nájom. Takže, takže nemôžem s vami súhlasiť. Ja si myslím, že táto úprava bola potrebná a už teraz, tak ako povedal kolega, poľnohospodárske práce idú už tento rok a vždy idú podľa počasia. Ďakujem pekne.
Šuca, Peter, poslanec NR SR (2018-11-30):
Ďakujem pekne za slovo, vážený pán podpredseda. Vážený poslanec Heger, vaše diskusné príspevky sa spoločne dajú počúvať, rozprávate k veci, myslím si, že objektivitu toho, čo ste povedali, zhodnotí v záverečnom slove asi pán minister Kažimír. Nikto z nás neočakával, že budete blahoslaviť tento rozpočet z dielne pána ministra Kažimíra a jeho tímu, ale či chceme či nechceme, Slovensko bude mať prvýkrát historicky vyrovnaný rozpočet. Za to patrí vďaka pánovi ministrovi, za to ho treba pochváliť. Krátko by som sa dotkol vašej diskusie k tej časti, keď ste sa vyjadrovali teda k ozbrojeným silám a ku 
F16-kam. Viete, neviete sa predstaviť, koľkokrát sme dostávali po hlave na výboroch pre obranu a bezpečnosť v predchádzajúcom parlamente od kolegov vašich z opozície za to, že sa treba odstrihnúť od závislosti od ruského zbrojárskeho priemyslu. Či chceme či nechceme, vzdušný priestor Slovenskej republiky strážili a ešte strážia ruské MIG-y, myslím si, že to nebolo iba tak, že si niekto zmyslel, ráno sa prebudil a povedal, že nakúpime, nakúpime nové stíhačky. To znamená, že je to úloha, ktorú trebalo naplniť aj vo vzťahu k partnerom zo Severoatlantickej aliancie a myslím si, že je to dobrá správa, že na Slovensku nastáva situácia, respektíve v ozbrojených silách taká, že ideme navýšiť rozpočet pre Ministerstvo obrany Slovenskej republiky. Predchádzajúce summity, ako isto dobre viete, z Welsu, z Poľska, debatovali o navýšení rozpočtu vo vzťahu k HDP. Pán Kiska nakoniec povedal, dal záväzok vo Welse o navýšení o 11,6 % HDP do roku 2020. Je veľmi dobré, že Slovensko, ministerstvo dostali 580 miliónov na svoj rezort a je veľmi dobré teda, že na Slovensku tie F16-ky, F16-ky budú. Takže nemyslím si, že to je tak, ako ste spomínali, to prognózovanie vášho pána dedka, že vytrhnúť chlp z dlane, kde nie je, asi tak to celkom nebolo, pán poslanec. Ďakujem pekne za pozornosť.
Glváč, Martin, podpredseda NR SR (2019-04-05):
Dve faktické poznámky. Nech sa páči, pán poslanec Ivan.
Novotný, Viliam, poslanec NR SR (2011-02-03):
Vážené panie poslankyne, vážení páni poslanci, vážení prítomní, vážený pán predseda, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu poslankyni Národnej rady Slovenskej republiky Kataríny Cibulkovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov, tlač 226. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Ako sa uvádza v dôvodovej správe, návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Predložený návrh nemá vplyv na verejné financie, zamestnanosť, podnikateľské prostredie a životné prostredie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 222 zo 17. januára 2011 a podľa § 71 rokovacieho poriadku Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona ústavnoprávny výbor prerokoval do 16. marca 2011 a gestorský výbor do 18. marca 2011. Vážený pán predseda, skončil som. Prosím, otvorte rozpravu v prvom čítaní, do ktorej sa hlásim ako prvý.
Bublavý, Dušan, poslanec NR SR (2015-06-16):
Ja len úplne krátko. Pani kolegyňa, vo vyhláške je to, nech sa páči, v § 5. Všetko o dotáciách, nech sa páči, môžete si to a vo všetkých ostatných.
Grendel, Gábor, podpredseda NR SR (2021-02-25):
Pán poslanec Juraj Krúpa.
Paška, Pavol, predseda NR SR (2012-07-25):
Vážené panie poslankyne, páni poslanci, budeme hlasovať o prerokovaných bodoch. Poprosím pána poslanca Andreánskeho, aby ako určený spravodajca uviedol hlasovanie o vládnom návrhu zákona č. 355 o ochrane, podpore a rozvoji verejného zdravia. Je to tlač 142. (Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 142.)
M. Hort, podpredseda NR SR: (2009-02-04):
Pýtam sa pána spravodajcu, či chce využiť právo záverečného slova. Nie. Takže prerušujem rokovanie o tomto bode programu a pokračovať v ňom budeme hlasovaním o 17.00 hodine. A teraz pristúpime k ďalšiemu zákonu z dielne ministra kultúry. Ide o prvé čítanie o vládnom návrhu zákona o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 889, návrh na jeho pridelenie na prerokovanie výborom je v rozhodnutí č. 909. Pán minister, nech sa páči, uveďte aj tento vládny návrh zákona.
Hrušovský, Pavol, podpredseda NR SR (2011-04-05):
Panie poslankyne, páni poslanci, chcem len pre poriadok sa opýtať, či sú tu aj nejakí poslanci obecných a mestských zastupiteľstiev, lebo pokiaľ ma pamäť neklame, tak tí stanovujú, resp. hlasujú o platoch primátorov a starostov. (Šum v sále.) Pán poslanec Laurenčík.
Hrnčiar, Andrej, podpredseda NR SR (2018-05-17):
Nie.
P. Hrušovský, podpredseda NR SR: (2002-02-21):
Bod 14 sme neschválili. Bod 16. Hlasujeme, páni poslanci, o návrhu pod bodom 16, pána poslanca Šťastného. (Hlasovanie.) 114 prítomných, 41 za, 29 proti, 43 sa zdržalo, 1 nehlasoval. Bod 16 sme neschválili. Budeme teraz hlasovať o bode 23 návrhu pána poslanca Šťastného. (Hlasovanie.) 112 prítomných, 39 za, 35 proti, 36 sa zdržalo, 2 nehlasovali. Návrh sme neschválili. Budeme hlasovať, pán spoločný spravodajca, o bode... P. Šťastný, poslanec: O bode č. 26.
Bugár, Béla, podpredseda NR SR (2019-11-27):
Vyhlasujem rozpravu o tomto bode programu za skončenú. Nech sa páči, pani ministerka, môžte sa vyjadriť k rozprave.
Jarjabek, Dušan, poslanec NR SR (2020-12-02):
Ďakujem pekne, pán predsedajúci. V nadväznosti na slová pána kolegu Ľuba Petráka, ktorý sa vyjadril o dištančnom vzdelávaní ako o čomsi, čo teda tou našou spoločnosťou hýbe veľmi negatívne, ja by som chcel poukázať ešte na jeden fakt, ktoré toto, ako tieto rôzne machre-čachre s tými našimi deťmi priniesli. Totižto tu sa stala jedna hrozná vec. Tu sa spravilo z jedného, z jednej povinnej školskej dochádzky, ktorá je garantovaná ústavou, sa spravila dobrovoľná školská dochádzka. A na tom, to je to najhoršie, preto lebo ako vy tie deti znovu naučíte návykom? A ide hlavne o tie problémové skupiny obyvateľstva, ktoré, ako všetci vieme, že existujú, kde jednoducho matka príde a povie, no tak nepríde to dieťa moje do školy, preto lebo mám taký pocit, že by sa mu mohlo niečo stať. Proste toto všetko, čo sa tu dlhé roky budovalo a budovalo, budovalo v rámci povinnej školskej dochádzky, dnes všetko ide hore komínom. Strácajú sa návyky a vzniká nám stratená generácia, čo teda považujem za absolútne obludné. No a v súvislosti s tým, čo som si prečítal na sociálnych sieťach asi pred piatimi minútami, tak budem citovať: „Testovanie preberám do vlastných rúk,“ vypotil Matovič na sociálnych sieťach pred chvíľou. No tak nech nás Boh ochraňuje, ak tento človek niečo preberá do svojich rúk. A už to ide úplne mimo ministra školstva, ktorého teda skutočne ľutujem, lebo takýmto spôsobom byť v závislosti na niekom, kto si osobuje takéto práva, považujem v tejto chvíli za nehorázne, trestuhodné a dokonca, si myslím, súvisiace aj s trestnoprávnosťou.
Bugár, Béla, podpredseda NR SR (2018-06-14):
Prezentujme sa a hlasujme. (Hlasovanie.) Prítomných 137 poslancov, za 100, zdržalo sa 37. Konštatujem, že tieto body zo spoločnej správy sme schválili. Nech sa páči.
Grendel, Gábor, podpredseda NR SR (2023-03-22):
Dve faktické poznámky na vystúpenie pána poslanca. Ako prvý pán poslanec Ján Szőllős.
Žitňanská, Lucia, podpredsedníčka vlády a ministerka spravodlivosti SR (2017-09-06):
Ďakujem pekne, pán predsedajúci, za slovo. Vážené dámy, vážení páni, vláda Slovenskej republiky predkladá Národnej rade vlády..., Národnej rade Slovenskej republiky návrh zákona, ktorým sa mení a dopĺňa zákon č. 435/2001 Z. Z. o patentoch, dodatkových ochranných osvedčeniach a o zmene a doplnení niektorých zákonov. Cieľom predkladaného návrhu zákona je zmodernizovať, precizovať a zjednotiť hmotnoprávnu aj procesnoprávnu úpravu v oblasti práva priemyselného vlastníctva. Mnohé inštitúty sú spoločné pre všetky najvýznamnejšie predmety priemyselného vlastníctva a navrhovanou novelou sa zabezpečuje principiálna jednotnosť ich právnej úpravy v patentovom zákone, zákone o dizajnoch, v zákone o úžitkových vzoroch a v zákone o ochranných známkach. Cieľom vo výsledku, samozrejme, je, aby sa zvýšila úroveň právnej istoty pre všetky zúčastnené subjekty a tiež predvídateľnosť a transparentnosť postupu a rozhodovania Úradu priemyselného vlastníctva Slovenskej republiky. Vážené dámy, vážení páni, máte pomerne veľký počet pozmeňovacích návrhov, ktoré boli odsúhlasené v spoločnej správe. Ide o pozmeňovacie návrhy, ktorými, ktoré predstavujú reakciu na stanovisko odboru legislatívy a aproximácie práva Kancelárie Národnej rady. To sú pozmeňovacie návrhy, s ktorými za predkladateľa vyjadrujem súhlas. Myslím, že na úvod stačí. Ďakujem veľmi pekne, poprosím o prerokovanie.
Blanár, Juraj, podpredseda NR SR (2022-05-19):
S reakciou pána poslanca de facto uzatváram rozpravu a chcem sa spýtať pána navrhovateľa, či má záujem o záverečné slovo. Pán minister, máte záujem? Nie. Pán spravodajca? Rovnako nie. Ďakujem, prerušujem rokovanie o tomto bode programu. Ďakujem teda obom, aj pánovi spravodajcovi, aj pánovi navrhovateľovi a pristúpime k ďalšiemu bodu, ktorým je návrh vlády na skrátené legislatívne konanie o vládnom návrhu zákona o niektorých opatreniach v sociálnej oblasti v súvislosti so situáciou na Ukrajine. Je to parlamentná tlač 1021. Tento návrh prednesie pán minister práce, sociálnych vecí a rodiny Milan Krajniak, nech sa páči, máte slovo. (Rokovanie o návrhu vlády na skrátené legislatívne konanie o vládnom návrhu zákona o niektorých opatreniach v sociálnej oblasti v súvislosti so situáciou na Ukrajine , tlač 1021.)
Šimečka, Michal, podpredseda NR SR (2024-06-13):
Ďakujem veľmi pekne. Dve faktické poznámky. Ako prvý pán poslanec Hlina, nech sa páči.
Blanár, Juraj, podpredseda NR SR (2020-11-26):
Pán poslanec Herák, nech sa páči, máte slovo.
Baláž, Vladimír, poslanec NR SR (2017-10-11):
Pán predsedajúci, najprv budeme hlasovať o bodoch zo spoločnej správy, a to o bodoch 1 až 11 s odporúčaním gestorského výboru schváliť.
Zajac, Pavol, poslanec NR SR (2014-07-08):
Ďakujem pekne obidvom, ktorí na mňa reagovali. K pánovi Jurzycovi, ešte raz to skúsim zopakovať, aj to, čo povedal on. Lepším, efektívnejším čerpaním eurofondov, ak by sa nám podarilo zvýšiť objem čerpania eurofondov, by firmy na Slovensku zaznamenali viac zákaziek. Nastal by o niečo vyšší hospodársky rast a bola by šanca, aby sa viacej ľudí na Slovensku zamestnalo. To je presne to, o čom som hovoril. Nehovoril som o nejakých imaginárnych tabuľkách, o tom, že no podarilo sa vyčerpať len na 60 % a ideme ďalej. Nie, tie firmy by mali viacej práce a ľudia na Slovensku by mali väčšiu šancu zamestnať sa. A to je presne to, čo ste ukazovali, ten graf, kde sa nám nedarí. Nedarí sa nám znižovať nezamestnanosť, je to, ja som to už tu veľakrát povedal, problém číslo jedna na Slovensku je nezamestnanosť. Hlavne v regiónoch Prešovského, Košického a Banskobystrického kraja.
Pellegrini, Peter, podpredseda NR SR (2020-09-22):
Posledný v rozprave je poslanec Kuffa, nech sa páči, pán poslanec, máte slovo.
Beblavý, Miroslav, poslanec NR SR (2012-12-05):
Ďakujem pekne. Pani kolegyňa, ďakujem za vašu faktickú poznámku, ale musím vás opraviť, o tomto sme nerokovali, my sme rokovali vždy o tom poplatku za predčasné splatenie. O tomto, sa priznám, od vás počujem vyjadrenie prvýkrát. Ale to asi nie je také dôležité, len aby to tu zaznelo. Pokiaľ ide o samotnú vecnú podstatu, naozaj, neskúšajme hmlou slov zabrániť jednoduchým faktom, jednoduchý fakt je, že týmto zákonom zvyšujete výrazne úrokové bremeno na študentov. A otázka stále je, či teda ideme odstrániť poplatok, o ktorom vaši vlastní ministri priznali, že je pravdepodobne v rozpore s európskym právom pre všetkých klientov vrátane aj tohto fondu alebo či budeme čakať na to, kým sa aj študenti a klienti tohto fondu začnú súdiť s týmto fondom na náklady oboch strán. A zdá sa mi naozaj lepšie pre všetky zúčastnené strany, ak by sme túto príležitosť využili. Ja chápem, že fond, ktorý aj vám poskytuje podklady, využije každú príležitosť ako každý subjekt, aby zdôvodnil akýkoľvek poplatok a príjem pre seba. Ale my sa na to musíme naozaj pozrieť z hľadiska verejného záujmu. A z hľadiska verejného záujmu sa veľmi ťažko odôvodní, prečo by mal študent platiť poplatok za niečo, čo on nechce, čo on nepotrebuje. Ak naozaj by preňho bolo tak výhodné mať ten osobitný účet, tak, samozrejme, takú možnosť by mu mal fond poskytnúť aj za poplatok, ale fond mu takú možnosť nedáva. Fond mu dáva takú povinnosť a spoplatňuje to povinne. To znamená, môžeme sa dohodnúť, ak chcete, a ja na to rád pristúpim, že dáme možnosť takéhoto úverového účtu pre fond dobrovoľne a aj s poplatkom. Ak to bude kompromis, ja vám na to rád pristúpim. My len nechceme, aby klienti fondu museli platiť za niečo, čo je v rozpore s európskym právom, aby museli platiť za niečo, čo nechcú, čo si nikdy neželali, čo im neposkytuje žiadnu hmatateľnú službu a čo im fond vnucuje. Ďakujem veľmi pekne.
Grendel, Gábor, podpredseda NR SR (2021-10-20):
Vyhlasujem rozpravu za skončenú. Želá si záverečné slovo pán minister? Nech sa páči.
Paška Pavol, predseda NR SR (2013-06-05):
(Hlasovanie.) 119 prítomných, 43 bolo za, 3 boli proti, 72 sa zdržalo, 1 nehlasoval. Návrh sme neschválili a nebudeme pokračovať v rokovaní. Dámy a páni, prerokovali sme program 19. schôdze. Vyhlasujem 19. schôdzu za skončenú. Chcem poprosiť členov grémia, ak by sme sa mohli teraz ihneď stretnúť na krátkom rokovaní o ďalšom postupe. Ďakujem. (Rokovanie 19. schôdze NR SR sa skončilo o 17.05 hodine.)
M. Číž, podpredseda NR SR: (2007-02-08):
Teraz dávam slovo spoločnej spravodajkyni z výboru pre financie, rozpočet a menu pani poslankyni Edite Angyalovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa.
Blanár, Juraj, podpredseda NR SR (2021-11-26):
Pani poslankyňa, aha, pardon. Pán poslanec Pčolinský, nech sa páči.
Glváč, Martin, podpredseda NR SR (2019-03-26):
Ďakujem. Otváram rozpravu. Do rozpravy som dostal päť písomných prihlášok. Za klub SaS pani poslankyňa Kiššová, za klub SNS pani poslankyňa Antošová a ďalej páni poslanci Pavelka, Zsolt Simon a Eduard Heger. Nech sa páči, pani poslankyňa Kiššová.
Laššáková, Jana, podpredsedníčka NR SR (2012-07-31):
Dávam slovo pánovi poslancovi Mihálovi za klub strany Sloboda a Solidarita. Nech sa páči, pán poslanec, máte slovo.
Košútová, Magda, poslankyňa NR SR (2012-07-24):
Pán predseda, dajte, hlasovať o tom, že Národná rada Slovenskej republiky v súlade s vaším rozhodnutím prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie, ďalej, aby za gestorský výboru určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory prerokujú predmetný návrh zákona v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Huba, Mikuláš, poslanec NR SR (2015-11-12):
(Začiatok vystúpenia mimo mikrofónu.) ... pripomenúť aj touto cestou váženým kolegyniam a kolegom, že o 11 minút sa v kinosále začína prednáškovo-diskusné podujatie na tému Migračná kríza a jej demografické, environmentálne a bezpečnostné súvislosti. Takže všetci a všetky ste vítaní a vítané. Ďakujem.
Glváč, Martin, podpredseda NR SR (2016-09-12):
Pani poslankyňa Laššáková.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 131 poslancov, za 130, zdržal sa 1. Konštatujem, že sme tento návrh schválili. Ďalej prosím povereného člena ústavnoprávneho výboru poslanca Ondreja Dostála, aby uviedol hlasovanie v prvom čítaní o návrhu poslancov Andrejuvovej, Vetráka, Grendela a Svrčeka na vydanie zákona, ktorým sa mení a dopĺňa zákon č. 350/1996 Z. z . o rokovacom poriadku Národnej rady ( tlač 931), bod 52 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Anny Andrejuvovej, Milana Vetráka, Gábora Grendela a Miloša Svrčeka na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 931.)
Blaha, Ľuboš, podpredseda NR SR (2024-06-12):
Na vaše vystúpenie, pán poslanec, evidujem štyri faktické poznámky. Ako prvá pani poslankyňa Zuzana Mesterová.
Zajačik, Vladimír, poslanec NR SR (2020-11-25):
Pán predsedajúci, prosím, dajte hlasovať o tom, že Národná rada v súlade s rozhodnutím Národnej rady, predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Mazurek, Milan, poslanec NR SR (2018-02-13):
Tak, pán poslanec Poliačik, ja to hovorím síce nerád, ale vy ste mi doslova že vzali vietor z plachiet, lebo ja som práve niečo podobné plánoval povedať pánovi Matovičovi z istej časti, a to je to, keď on hovoril, doslova toto povedal, že 95 % detí v cigánskych osadách nechodí do škôlok. A ja som mu na to hovoril, že v podstate každá druhá cigánska osada už teraz má to centrum voľného času, komunitné centrum, škôlku a tak ďalej, všetko a vy ste to teraz zaklincovali totálne, že skoro viac než 70 %, 75 % alebo 75 % detí v cigánskych osadách už do tých škôlok chodí. To znamená, buď sa Igor Matovič nepripravil dostatočne na to, aby predkladal vlastný návrh, alebo účelovo klamal a snažil sa vyhrocovať situáciu, aká je jednoducho zlá, aby nejakou emotívnou reakciou získal ľudí na svoju stranu. To je všetko.
B. Bugár, podpredseda NR SR: (2004-03-03):
Teraz dávam slovo pánovi poslancovi Horváthovi, aby podal správu k návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách . Nech sa páči.
Dostál, Ondrej, poslanec NR SR (2016-10-25):
Pán poslanec Poliačik, hovoril si o skracovaní času pre vystúpenia, ktoré je asi jedným z uholných kameňov tejto novely, a priznám sa, že ani mne nie je jasné, čo kolegovia z vládnej koalície touto zmenou sledujú. Dokonca toto mi je akoby najnejasnejšie z toho všetkého, čo tam obsahujú, pretože asi sa nezhodneme na tom, či je alebo nie je potrebné zákonom riešiť vnášanie horaliek a transparentov do rokovacej sály Národnej rady. Ja si myslím, že poslanci majú dostatok slušnosti v sebe, aby, aby neprimeraným spôsobom nekonzumovali jedlá v zasadačke parlamentu. Alebo považujem za legitímne, ak nejakou vizuálnou formou vyjadrujú svoj politický názor. Ale tam nachádzam aspoň štipku racionality v tom, že vy to vidíte ako problém, myslíte si, že by sa nemali vôbec používať transparenty, alebo myslíte si, že si ani keksík ku káve nemôže poslanec zjesť v rokovacej sále Národnej rady. Tam ten rozdiel v názoroch aspoň, aspoň trochu mu rozumiem. Ale vôbec mu nerozumiem, prečo chcete obmedziť tú dĺžku vystúpenia poslanca a teda možnosť opakovaného, aj keď to sa má nejako ešte upraviť tým pozmeňujúcim návrhom, lebo to nie je žiadny problém. Zákony sa majú meniť, keď existuje nejaký problém, ktoré je potrebné vyriešiť, keď niečo nefunguje. Ale tuto opakovane zaznieva z našich úst, že to nie je žiadny reálny problém, neprimerane dlhé vystúpenie alebo neprimerane dlhé schôdze Národnej rady, tak ja by som sa rád aspoň dozvedel, že čo vás k tomuto vedie, lebo skutočnosť, že je to tak aj inde, nie je reálny dôvod.
Jarjabek, Dušan, poslanec NR SR (2015-10-21):
Ďakujem za slovo, pani predsedajúca. Pán poslanec, ja mám tiež tú česť byť na jednej akadémii a trošku si dovolím povedať, že poznám tú situáciu, ktorá je v školstve aj v ohľade istej štruktúry. Ten tvoj prejav, ktorý bol nesmierne čierny, proste haníš, haníš, haníš všetko, ako keby všetko bolo čierne. Ja teraz nechcem hovoriť o tom, že prečo isté veci sa neriešili skôr a dnes sa všetko hádže na hlavu pána ministra školstva v súčasnosti, ktorý tu sedí. Proste haníš, haníš, haníš, je to strašne čiernobiele. Naozaj si nespomenieš na jednu pozitívnu vec, ktorú by si vedel povedať, že sa za posledné roky ako spravila? Naozaj je to všetko také čierne? A potom, keď je to tak, pýtam sa, kedy si bol naposledy na nejakej vysokej škole a kedy si sa oboznámil skutočne s tým životom tej vysokej školy aj z hľadiska istej organizácie vyučovania, aj z hľadiska istej organizácie pedagogického zboru a týchto výsledkov, ktoré sú tu nepomerne iné, ako boli pred tromi, piatimi, siedmimi rokmi? Kedy si sa bol pozrieť na poslednej vysokej škole? Prídi, skutočne prídi pozrieť sa, prídi za mnou. Ja ti veľmi rád ukážem tú školu, na ktorej pôsobím ja, a veľmi rád ti ukážem, aj čo všetko sa zmenilo na tej škole za posledné roky. Toto sa mi zdá neuveriteľne nekorektné, takýmto spôsobom hádzať všetko do jedného vreca len preto, že som vlastne v opozícii, a len preto, že teraz je to také milé to robiť preto, lebo sa to žiada, aby vy v opozícii ste boli nesmierne kritickí, a dovolím si tvrdiť, že ani neviete často prečo.
Szőllős, Ján, poslanec NR SR (2021-04-30):
Ja sa tiež chcem vyjadriť k súdnej mape. Aj z reakcie pána Mizíka je jasné, že ste pichli do osieho hniezda a nielen z hľadiska justície, ja sa vyjadrujem z hľadiska toho územného členenia. Návrat späť pred Mečiara by bol žiaduci určite, vy ste taká pionierka, ktorá, ako poviem, pichli ste do osieho hniezda, ale vtedy boli tie okresy, povedzme okres Rožňava a 38 ďalších alebo 37, všetko bolo jednotné v tom okrese. Ako v tom okrese bol súd a celá štátna správa bola v tých okresoch. Teraz je v tom chaos, je to roztrieštené nielen v súdnictve, každý, každé ministerstvo má iný územný obvod pre svoje nižšie úrady. Myslím si, že veľmi ťažko sa vám bude presadzovať len zmena súdnictva a vytvorí to ešte väčší chaos v územnom členení, keď sa neuskutoční celková reforma verejnej správy a zmena územného členenia aj tých ostatných oblastí štátnej správy. Možno vyrieši niečo v súdnictve, to verím, ale vyvoláva to tieto reakcie, ktoré počujete. Je dobré vziať do úvahy aj tie geografické aspekty. Tých 30 regiónov, ktoré ste vyčlenili, sú viac-menej dobré, s malými úpravami by sedeli, čo sa týka toho, aká by mala byť, aké by malo byť to územné členenia Slovenska na 30 regiónov. To je optimálne pre veľkosť Slovenska, čiže s tým plne súhlasím. Len keď sa reformuje len súdnictvo, tak to vytvorí chaos, lebo občania už teraz nevedia, kam majú ísť čo vybavovať. A ešte do toho vstúpi, že aj súdy sa zmenia a ešte niektoré tie obvody, ktoré ste vykreslili, presahujú hranice súčasných samosprávnych krajov, čiže to vytvára dosť veľký chaos, preto som za, poďme touto ce... (Prerušenie vystúpenia časomerom.)
Laurenčík, Milan, podpredseda NR SR (2021-02-03):
Ďalšiu faktickú má pán poslanec Milan Mazurek, nech sa páči.
Žiga, Peter, podpredseda NR SR (2024-04-16):
Prosím, prezentujme sa a hlasujme. (Hlasovanie.) 142 prítomných, 124 za, 17 sa zdržalo, 1 nehlasoval. Konštatujem, že sme tento návrh schválili. Ďakujem pekne, pán spravodajca. Budeme pokračovať hlasovaním o, v prvom čítaní o vládnom návrhu zákona, ktorým sa dopĺňa zákon č. 435/2000 Z. z. o námornej plavbe, ktorý máme uvedený ako tlač 215. Spravodajcom je opäť člen výboru pre hospodárske záležitosti poslanec Jaroslav Mego. Prosím ho, aby uviedol hlasovanie. (Hlasovanie v prvom čítaní o vládnom návrhu zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov , tlač 215.)
Laššáková, Jana, podpredsedníčka NR SR (2014-12-09):
Dosť. Dosť. Teraz o slovo požiadal v súlade s rokovacím poriadkom pán navrhovateľ v rámci rozpravy. Nech sa páči.
Pellegrini, Peter, predseda NR SR (2024-02-08):
Prosím, prezentujme sa a hlasujeme o bode číslo 46 pozmeňujúceho návrhu pána poslanca Galka. (Hlasovanie.) Prítomných 128, za 14, proti 77, zdržalo sa 37. Tento bod sme neschválili.
Krištúfková, Petra, poslankyňa NR SR (2016-05-25):
Ďakujem. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 94. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 93 z 2. mája 2016 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, skončila som, otvorte, prosím, všeobecnú rozpravu.
Bugár, Béla, podpredseda NR SR (2010-10-22):
Pán minister, tú rozpravu tým, že vystúpite, otvoríte. Či chcete, alebo nie, to znamená, berieme, že to je vaše vystúpenie, takže rozprava tým pádom je znovu otvorená. Pýtam sa, kto sa hlási do rozpravy ústne? Dvaja páni poslanci. Končím možnosť sa prihlásiť do rozpravy. Pán poslanec Senko. No do rozpravy, pán poslanec. Nech sa páči. Procedurálny. No takže do rozpravy pán poslanec Janiš ako jediný. (Ruch v sále.) A predtým, pán poslanec, nechajte ma viesť rokovanie. Ja viem, čo môžem a čo nemôžem. Takže ešte predtým s procedurálnym návrhom pán poslanec Senko, nech sa páči.
Petrák, Ľubomír, poslanec NR SR (2019-02-18):
Ešte dobre, že mi zakazuje rokovací poriadok reagovať na predrečníka, lebo by som sa asi nezdržal. Ale, pán kolega Osuský, no výskum, zahraničné objednávky a všetko ostatné ako veľmi fajn, ale štruktúra slovenského priemyslu je daná tak, ako je daná. Vlastnícka štruktúra je postavená tak, že niekoľko desiatok zahraničných firiem robí podstatnú časť HDP Slovenska, je pravdou aj to, že všetky výskumné kapacity si zadávajú do vlastných krajín, je pravdou aj to, že transferujú kapitál zo Slovenska do svojich materských krajín, to znamená, zisky, ktoré vytvorili na Slovensku, nepodporujú ani slovenské školstvo významne, ani slovenskú vedu významne, ale všetko to transferujú do svojich materských krajín, ale toto som z vašich radov nikdy nepočul, lebo teóriou SaS je, že trh to nevyrieši, aj toto je príklad, že to trh určite nevyrieši, pokiaľ ide vedu a výskum. Pokiaľ ide o zahraničné hodnotenia, ja vám musím povedať úplne jednoznačne, ja dlhodobo bojujem s tým, že či pustiť viac zahraničných hodnotiteľov do hodnotenia slovenských projektov, slovenských vysokých škôl a slovenských vedeckých ústavov. Vo všetkých týchto rečiach začínam mať dojem, že budem hlavným bojovníkom za to, aby sme pustili všetkých, ale garantujem vám, že za týchto podmienok zakape na Slovensku 80 % kapacít, lebo na to nemajú, nie sú na to pripravení. A mnohí vaši kamaráti, ktorí majú plné ústa kvetnatých rečí, budú zrazu bez práce. Aj toto bude dôsledok tohto kroku, ale som pripravený ho podstúpiť.
Zmajkovičová, Renáta, podpredsedníčka NR SR (2014-06-05):
Chcela som poprosiť kolegov a kolegyne, nebudeme o jedenástej hlasovať, takže budeme pokračovať v rozprave, a aby sa utíšili, alebo tí, ktorí chcú debatovať, opustili rokovaciu sálu. Nech sa páči, pán poslanec.
Laššáková, Jana, podpredsedníčka NR SR (2014-12-03):
Na vystúpenie pána ministra s faktickou poznámkou pán poslanec Mihál. Končím možnosť prihlásiť sa s faktickými poznámkami. Nech sa páči, pán poslanec.
Dostál, Ondrej, poslanec NR SR (2019-09-19):
Ďakujem za faktickú, pán poslanec Klus. No, je asi prirodzené, že verejnosť nemá rovnaký vzťah ku všetkým štátnym sviatkom, ku všetkým pamätným dňom. Napriek tomu má zmysel, má význam, že si štát pripomína niektoré veci zo svojej dávnej histórie, zo svojich tradícií. A pripomínanie si zločinov komunistického a nacistického a fašistického režimu, pripomínanie si ľudí, ktorí sa týmto režimom dokázali postaviť, vzdorovať im, pripomínanie si obetí a pripomínanie si aj úspešného odporu proti, boja proti týmto režimom, si myslím, že patrí k tomu najdôležitejšiemu, čo by sme mali v rámci našej historickej pamäte a budovania historickej pamäte robiť. Pamätný deň typu toho, ktorý predkladáme, k tomu nepochybne patrí. A verím, že ak nie to 70. výročie, tak nejaké z tých nasledujúcich stihneme.
Danko, Andrej, predseda NR SR (2019-10-28):
Pán poslanec Kéry.
P. Paška, predseda NR SR: (2009-10-22):
(Hlasovanie.) 141 prítomných, 131 za, 10 sa zdržalo. Tieto body sme schválili.
M. Jureňa, poslanec: (2009-10-15):
Pán Lipšic, a vo vzťahu k vám tu uviedla konkrétne prípady vášho pôsobenia na ministerstve spravodlivosti. Iný by už používal ako dopravný prostriedok mestskú kanalizáciu. Vy napriek tomu tu hráte divadlo, otrepané, tie neustále pesničky, tie isté básničky, predstava určitej figuríny, ktorá, táto figurína, prešla určite dobrým tréningom. A absolútne som presvedčený, že občan Slovenskej republiky toto vaše divadlo nemôže akceptovať, lebo je to divadlo, lebo to nie je podložené konkrétnou ľudskosťou. Je to divadlo, ktoré je typické pre vás. Ďakujem.
Laurenčík, Milan, podpredseda NR SR (2020-07-24):
Ďakujem. Na vaše vystúpenie neevidujem žiadnu faktickú poznámku. Ďalším prihláseným písomne do rozpravy je pán poslanec Erik Tomáš, nech sa páči, máte slovo.
Danko, Andrej, podpredseda NR SR (2023-12-20):
Poslankyňa Jaurová.
Hrnčiar, Andrej, podpredseda NR SR (2017-02-08):
Reakcia na faktické poznámky, pán poslanec Kotleba.
Paška, Pavol, predseda NR SR (2013-11-27):
Ďakujem pán minister. Poprosím určenú spravodajkyňu z výboru pre sociálne veci, aby nás informovala o výsledku rokovania vo výboroch.
Číž, Miroslav, poslanec NR SR (2019-05-14):
Ďakujem pekne. No chcel som k pánovi Klusovi. No len pán, hm, Poliačik, buď ste bezočivý klamár, alebo človek, ktorý... No, bezočivý klamár. V roku 1972 som bol v druhej triede gymnázia. Čiže bol som aparátčik je... Neviem, čo to tu tárate o nejakej komunistickej strane. Ja na rozdiel od vás som sa už dva roky pred rokom ´89 veľmi intenzívne zaoberal situáciou, ktorá tu vznikne po roku ´90, a aj bezprostredne som sa zúčastnil všetkých procesov, ktoré sa odohrávali. Kým vy, neviem, čo ste robili. Čiže ste obyčajný bezočivý klamár a že, že aspoň trošku svedomia. Ale to je jedno. Pán Klus, máte pravdu, myslel som na vás, myslel som na vás. Lebo za toho „totáča“, o ktorom hovoríme, bola ešte tiež tá jedna skupina ľudí, o ktorých hovorí pán Poliačik teraz, ktorí boli presvedčení, že sú nositeľmi absolútnej pravdy a že už jedinou ich úlohou je tú pravdu zvestovať tým ostatným. Bola to pod tým článkom 4 vedúca úloha komunistickej strany. A práve som si myslel, že sloboda po roku ´89, že každý z nás bude prispievať svojimi názormi, ale len poctivo, pre tie názory vo verejnosti, podporu. Takže toto, čo vy tu hovoríte, a nielenže americkú, ale hlavne u vás britskú, britské záujmy sú vám nesmierne blízke a vynakladáte hrozne veľa úsilia na ich obranu. A čo, samozrejme, nič proti tomu nemám, len predsa sa mi len zdáte, keďže ste poslancom slovenského parlamentu, že primeranú časť aj slovenským záujmom. Alebo keby aspoň ste nám teda hlbšie vysvetľovali, v čom spočíva tá obrovská potreba a význam pre Slovensko, tak hlboko si všímať cudzie záujmy a tak málo pracovať s vlastnými domácimi.
Laššáková, Jana, podpredsedníčka NR SR (2012-06-27):
Na vystúpenie pána poslanca s faktickou poznámkou sa neprihlásil nikto. Nech sa páči, pán poslanec Hlina.
Lebocký, Tibor, poslanec NR SR (2012-10-19):
Hlasujeme o pozmeňujúcom návrhu pani poslankyne Grečkovej, ktorý obsahuje dva body, a budeme hlasovať o obidvoch bodoch spoločne.
Žiga, Peter, podpredseda NR SR (2024-01-16):
Pán poslanec Dubéci.
Suja, Miroslav, poslanec NR SR (2021-06-16):
Ďakujem za slovo. Pán poslanec Šeliga, začal ste tak odľahčene, tak ja tak nadviažem na vás. V ktorej časti ZA ĽUDÍ ste vy? Tá, čo má tie nízke percentá, ako ste hovoril, alebo v tej druhej, ktorá nemá žiadne? (Reakcia z pléna.) Správa SIS. Mikulec, pracovná skupina. Aj preto sa odvoláva, lebo ste sa pýtal kvôli čomu. Hovoril ste, že záznam troch firiem, ktoré nám tu Naď mával. Ale to nič nedokazuje. To nič nedokazuje! Tie tri firmy si spravíte aj vy. To nikto nepreveril, či je to pravda alebo nie. Takže ten záznam nedosahuje absolútne nič. Že mu niekto podhodil USB a on odvtedy má právo porušovať zákon? Že vtedy bol porušený zákon pri ňom, tak on teraz je akurát beztrestný, že do smrti bude porušovať zákon on? A kto je zodpovedný za Policajný zbor, ak nie minister Mikulec? Lebo hovoríte, že on neni zodpovedný za Policajný zbor, tak kto potom? Ja si myslím, že on. A teraz sme sa pýtali o tých politických väzňoch. No v kontexte skutočností, ktoré sme sa dozvedeli v správe SIS, ktoré odzneli v Národnej rade Slovenskej republiky, je politickým väzňom podľa mňa Pčolinský, lebo keby nebol, tak ho zbavíte mlčanlivosti, keby nebol, tak by mal právo sa obhájiť, keby nebol, tak sú s ním vykonávané nejaké úkony, ktoré doteraz neboli. Pán Šeliga, preto si myslím, že Pčolinský je politický väzeň. A ak sa mýlim tieto tri dôvody, ktoré som vymenoval, tak mi povedzte. A nebolo to šaškáreň opozície, ale aj koalícia hlasovala, aby ten Pčolinský sem prišiel a vysvetlil. Ale nie, on je politický väzeň, potrebovali sme ho upratať, zavreť mu hubu, pardon, za výraz, preto ste to nedovolili, vy vládna koalícia, aj keď časť chcela. Tak preto je on politický väzeň. Chceli ste vecne, snažil som sa vám vecne na to odpovedať a podľa mňa aj slušne.
Glváč, Martin, podpredseda NR SR (2018-02-02):
Ďakujem. S faktickými poznámkami nikto. Končím možnosť prihlásiť sa. Ďalšia v rozprave – pani poslankyňa Kaščáková, nech sa páči.
Krajkovič, Mikuláš, poslanec NR SR (2019-04-02):
Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 3. mája 2019 a v gestorskom výbore do 7. mája 2019.
Grendel, Gábor, podpredseda NR SR (2023-03-22):
Teraz prerušujem schôdzu na dve minúty a potom budeme pokračovať hlasovaním. (Prestávka.)
Blanár, Juraj, poslanec NR SR (2020-03-20):
Sľubujem. (Potlesk.)
Sulík, Richard, predseda NR SR (2010-12-09):
Prosím, hlasujte, teraz o pozmeňovacom návrhu. (Hlasovanie.) Prítomných 141 poslancov, hlasovalo 76 za, 53 proti, 12 sa zdržalo. Pozmeňujúci návrh bol schválený.
Maďarič, Marek, minister kultúry SR (2012-08-09):
Ďakujem za slovo, pani podpredsedníčka. Vážená pani poslankyňa, dovoľte, aby som vám sprostredkoval odpoveď pána ministra školstva. Oceňujem váš záujem o doktorandské štúdium na slovenských vysokých školách. Áno, máte pravdu, že na riadne skončenie doktorandského štúdia je potrebné splniť všetky povinnosti vyplývajúce z akreditovaného študijného programu a študijného poriadku vysokej školy a na záver obhájiť samotnú dizertačnú prácu, čím po splnení všetkých podmienok je možné udeliť akademický titul a vydať vysokoškolský diplom. Žiaľ, ministerstvo nemá informácie o vami zmienenom štúdiu, teda ktoré konkrétne študijné povinnosti a v akom rozsahu boli splnené. Preto vám nemôžem konkrétne odpovedať na vašu otázku a ani nemám možnosť vám v tejto chvíli takúto informáciu sprostredkovať. K tomuto sa môže vyjadriť iba Akreditačná komisia, ktorá je oprávnená tieto skutočnosti preverovať. Vo všeobecnosti považujem za potrebné sa vyjadriť, že vysoké školy samotné musia považovať za potrebné presadzovať kultúru kvality na svojej pôde a samé ju rozvíjať. Potom môžeme očakávať väčšiu dôveru verejnosti v náš vysokoškolský systém a dôveru k vysokoškolským diplomom. Skončil som, pani podpredsedníčka.
B. Bugár, podpredseda NR SR: (2002-06-19):
Nech sa páči, máte slovo. L. Orosz, poslanec: Ďakujem pekne, pán podpredseda. Budem veľmi stručný. Diskusia bola pomerne jednostranná, venovala sa problematike podriadenia policajtov vojenským súdom. Myslím si, že je možné použiť argumenty pre aj proti, v každom prípade mne na tom najviac to prekáža, že sa vytvára zdanie, že práve toto opatrenie celý problém zvýšenej kriminality policajtov vyrieši. Myslím si, že nevyrieši, ak tento návrh schválime, tak si myslím, že realita ukáže, že som mal pravdu. Vo vzťahu k ďalším vystúpeniam chcem povedať, že aj návrh pána poslanca Mesiarika spĺňa všetky náležitosti podľa zákona o rokovacom poriadku, takže môžeme o ňom hlasovať. Čo sa týka návrhu pána poslanca Brocku, on je legislatívnotechnický, v prípade, že by sme schválili zo spoločnej správy body 10 a 11, tak je nevyhnutné ho schváliť, aby nenastali zmätky. Ďakujem pekne.